Document ID: 31989D0507

Odločba Komisije
z dne 18. julija 1989
o metodah za ocenjevanje proizvodnih lastnosti in za napovedovanje genetske vrednosti čistopasemskih in hibridnih plemenskih prašičev
(89/507/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 88/661/EGS z dne 19. decembra 1988 o zootehniških standardih, ki se uporabljajo za plemenske živali vrste prašič [1], in zlasti prvih alinej členov 6(1) in 10(1) Direktive,
ker so si metode za ocenjevanje proizvodnih lastnosti in za napovedovanje genetske vrednosti plemenskih prašičev, ki se že uporabljajo v državah članicah, na splošno podobne;
ker je torej treba uskladiti podrobna pravila teh metod, tako da so rezultati primerljivi;
ker so ukrepi, predvideni s to odločbo, v skladu z mnenjem Stalnega odbora za zootehniko,
SPREJELA NASLEDNJO ODLOČBO:
Člen 1
Metode za ocenjevanje proizvodnih lastnosti in metode za napovedovanje genetske vrednosti čistopasemskih in hibridnih plemenskih prašičev so določene v Prilogi.
Člen 2
Ta odločba je naslovljena na države članice.
V Bruslju, 18. julija 1989

Labels: 3
6